
2 LA ROSA DELS VENTS 


Editorial 


James, 
the first 

Enguany alguns commemoren els 800 anys del 
naixement de Jaume I el Conqueridor. Esperem 
que a partir d’ara on posi Conqueridor tothom 
llegeixi genocida, ja que és el qualificatiu més 
adient per aquest “personatge” històric. Recordar 
figures de la història, de qualsevol història, no és 
quelcom involuntari, i en aquest cas implica la 
voluntat de mitificar un individu recordant només 
allò que interessa, obviant la part més fosca de les 
seves “heroïcitats”. 

Nat a Montpeller el 1208 la seva vida està 
envoltada de “llegendes” que esdevenen reclam 
per a l’admiració de la seva figura i que ell 
col·laborà a fer “creïbles” en el seu “Llibre dels 
feyts”. Aquest llibre, la Crònica de Ramon 
Muntaner i diversos biografies narren, ja durant 
el seu regnat, les seves aventures i desventures 
des del moment de la seva concepció, passant per 
la seva captura pel botxí del seu pare, la reclusió 
al Castell de Montsó on gràcies als templers 
controlà les disputes dels nobles i es guanyà la 
Corona, i, lògicament els banys de sang per 
exportar la nació i la religió a Mallorca, València 
i a Terra Santa. Evidentment no cal afegir gaires 
coses a aquest emblema de la “conversió” de 
musulmans a la gran causa imperial i vaticana. 
No cal afegir res més perquè un “ésser” tan 
prodigiós és sabut que estigué amb infinitat de 
dames, tingué diverses mullers, desenes de fills 
entre els matrimonials i els bords, i totes aquelles 
coses que s’esperen d’un bon cristià. En aquestes 
dades i en el fet de ser el pare fundacional dels 
territoris on avui es parla català es basen els 
innombrables actes que totes les institucions i els 
partits que les formen han fet i faran celebrant 
l’efemèride. Però això no és nou, les més diverses 
entitats, partits i persones han reivindicat el 
nostre personatge, o almenys una part de la seva 
“activitat”, al llarg de l’últim segle, sobretot des 


de la vessant patriòtica, lingüística o religiosa. 

De fet per diversos col·lectius d’esquerres la 
figura esdevé l’eix vertebrador del país, la figura 
que va edificar els Països Catalans. Que la 
motivació sigui de caràcter cultural, no pot fer 
que es reivindiqui una part del llegat d’un croat 
sanguinari, d’un genocida. Es lògic reconèixer 
que en aquella època tots els monarques i nobles 
actuaven igual, aquesta és la realitat històrica. 
Però més lògic és recordar la història no 
mitificant mercenaris com els Almogàvers ni reis 
ni sants barons o comtes. Conèixer el passat ens 
farà adonar-nos d’on venim i que no som tan 
diferents d’altres pobles, que no som millors que 
altres pobles. L’autocrítica ens pot ajudar a 
construir un present i un futur sense la necessitat 
de mitificar personatges lamentables. 

No té sentit criticar i menysprear uns reis i no fer 
una forta crítica a la commemoració dels 800 
anys d’uns altres com si no fossin iguals. No es 
pot criticar uns símbols com la hispanitat pel 
genocidi que va implicar en les societats 
precolombines i recolzar les celebracions del 9 
d’octubre a València i el 31 de desembre a 
Mallorca. De fet si que es pot fer perquè es fa, 
però probablement s’hauria d’anar més enllà i 
plantejar si val la pena commemorar unes 
conquestes armades, els fonaments de les quals 
eren econòmics i religiosos. ■ 

Banderes, símbols i repressió 

Avui en dia, vivim en una societat on la cultura de la massa s'alimenta de lemes, logotips i símbols 
diversos que serveixen per a identificar múltiples coses. Tenim assumits determinades convencions en 
forma de símbols que identifiquen farmàcies, carreteres, edificis singulars, etc. També trobem arreu 
elements publicitaris que ens diuen les mil meravelles d'infinitat de productes de consum que alhora 
tenen el seu logotip identificador així com una imatge corporativa que la representa. 

Actualment existeix una tendència per part de les multinacionals que a sobre de vendre'ns el producte 
pretenen imposar-nos un mode de vida. D'aquest comportament no se escapen els estats i així doncs han 
transformat les seves antigues icones i les seves antigues institucions en el nou concepte d'icones. 
Exemples a l'Estat espanyol són l'intent per posar lletra a l'himne espanyol i la invasió mediàtica de la 
selecció de futbol estatal i el "podemos". Aquesta ofensiva respon a l'estratègia per a que la gent pugui 
demostrar la seva identificació amb aquells símbols. 

A casa nostra, els nostres incrèduls ulls han vist com des de diverses sectors "esquerrans" de 
l'independentisme i de la delegació de l'Estat a Catalunya (també coneguda com a Generalitat) han 
celebrat el vuitè centenari del naixement de Jaume I, D'aquest manera l'apugen a la categoria d'icona 
qualificant-lo de rei modern, avançat a la seva època. I és que, per a nosaltres, no tot val. Amb l'excusa 
de l'extensió del domini lingüístic del català s'oblidin del com es va realitzar aquesta extensió. Tenim 
exemples més recents de construcció de símbols: "La República" (el segon període republicà): 
recuperen allò que els interessa però amaguen sense vergonya els processos revolucionaris que es van 
portar a terme. De fet, posats a tenir icones i símbols, millor les col·lectivitzacions del 36 que no pas les 
guerres expansionistes d'un rei medieval. 

Els anarquistes no es lliurem de la utilització de banderes i símbols malgrat que el rebuig al lideratge, la 
disciplina i el dogmes rígids són propis de La Idea. Històricament els hem utilitzat, tan símbols com 
banderes, com a signes de rebel·lió. Tenim exemples clars en la bandera negra (utilitzada des del s. XIX 
com a sinònim de la llibertat), la vermell-i-negre (des dels anys 30, suma el color vermell del 
sindicalisme o del moviment obrer), l'A encerclada (de mitjans del s. XX, encarna la màxima de Pierre- 
Joseph Proudhon que diu "Anarquia és ordre"), el gat de les vagues salvatges, etc. 

Però, ai del que no combregui amb aquests símbols! I es que l'estat, com a possessora del monopoli de 
la violència, empra els seu aparat repressor, en forma de jutges i policies, per vetllar que ningú malmeti 
o es mofi d'aquests símbols. Part d'aquesta estratègia homogeneïtzadora és l'aplicació de lleis on ha de 
ser castigat qui posi en dubte els significats dels símbols esmentats, com veiem en el cas d'en Franki de 
Terrassa, els incriminats per c re mai' fotos del rei, els dibuixants d'El Jueves i del diari basc Deia o 
l'actor Pepe Rubianes. Segons aquesta mateixa moral, caldrà defensar a ultrança la llibertat d'expressió 
quan alguna persona es dedica a insultar a tot un poble des d'un programa de ràdio d'una emissora de 
l'església, fent el mateix des d'una roda de premsa després d'un partit de futbol o quan algú faci una 
caricatura de Mahoma per després titllar d'integristes als que es sentin ofesos. 

És per tot això que exigim la absolució d'en Franki i dels diferents encausats per la crema de fotos del 
rei, així com dels solidaris amb aquests, i de tot*s aquell*s que estan sent castigats d'una manera o altre 
per mostrar rebuig als seus símbols i al que representen. Afegim un cop més l'exigència de la derogació 
de totes les lleis, així com de l'estat i les seves institucions. ■ 

Socialisme sense estat (Mijail Bakunnin) 


L'efecte dels Grans Principis Proclamats per 
la Revolució francesa. 

Des d'aquell temps, quan la Revolució va baixar a 
les masses el seu Evangeli - no el místic sinó el 
racional, no el celestial sinó el terrenal, no el diví 
sinó l'Evangeli humà, l'Evangeli dels Drets de 
l'Home- des de llavors va proclamar que tots els 
homes són iguals, que tots els homes tenen dret a 
la llibertat i a la igualtat; les masses de tots els 
països europeus, de tot el món civilitzat, van 
despertar llavors, gradualment, del somni que els 
havia mantingut en l'esclavitud des que la 
Cristiandat els va drogar amb el seu opi, i van 
començar a preguntar-se 

si ells també tenien el dret a la igualtat, a la 
llibertat, i a la humanitat. 

Quan aquesta pregunta ha estat plantejada, la 
gent, guiada pel seu admirable 
sentit comú, així com pels seus instints, es va 
adonar que la primera condició per a la seva 
emancipació veritable, o humanització, era, 
sobretot, un canvi radical en la seva situació 
econòmica. La primera pregunta, justament, 
estava relacionada amb el pa de cada dia, doncs 
com ha estat ja notat per Aristòtil, l'home per a 
pensar, per a sentir-se lliure, per a fer-se home, ha 
de ser alliberat de les cures materials de la vida 
diària. En realitat, el burgès, qui està tan crispat 
amb la seva xerrameca contra el materialisme de 
la gent i qui predica les abstinències de 
l'idealisme, ho sap molt bé, ja que ells mateixos 
ho prediquen només amb la paraula, però no amb 
l'exemple. 

La segona pregunta que sorgeix entre les 
persones, la de l'oci després del treball, és també 
condició indispensable d'humanitat. Però pa i oci 
mai poden obtenir-se independents d'una 
transformació radical de la societat existent, i 
això explica perquè la Revolució, obligada per les 
implicacions dels seus propis principis, va donar 
llum al Socialisme. 


El socialisme és la Justícia. 

El socialisme és la Justícia. Quan parlem de 
justícia, entenem per aquesta no la justícia 
continguda en els Codis i en la jurisprudència 
Romana -els quals s'han basat, en gran mesura, 
sobre les veritats de la violència arribada per la 
força, violència consagrada per temps i les 
benediccions d'alguna església o altre (cristià o 
pagà), i per la qual cosa s'ha acceptat om principi 
absolut, que tota llei ha de ser deduïda per un 
procés de raonament lògic- no, parlem d'aquella 
justícia que està basada únicament sobre la 
consciència humana, la justícia que ha de ser 
trobada en el coneixement de cada home -fins i 
tot en els nens- i que pot ser expressada en una 
sola paraula: equitat. Aquesta justícia universal 
que, a causa de les conquestes per la força i a les 
influències religioses, encara mai ha prevalgut en 
els àmbits polítics, jurídics o econòmics, hauria 
de fer-se la base del nou món. Sense ella no pot 
haver ni llibertat, ni república, ni prosperitat, ni 
pau. Llavors, és ella qui ha de governar les 
nostres resolucions perquè treballem amb 
eficiència en l'establiment de la pau. I és aquesta 
justícia, la qual ens impulsa a assumir la defensa 
dels interessos de la gent terriblement maltractada 

i a exigir la seva emancipació econòmica i social 
amb llibertat política. 

El Principi Bàsic del Socialisme. 

No proposem aquí, cavallers, aquest o altre 
sistema socialista. Allò que ara exigim és la 
proclamació novament del gran principi de la 
Revolució francesa: que cada ésser humà pugui 
posseir els mitjans materials i morals per a poder 
desenvolupar així la seva humanitat, un principi 
que, en la nostra opinió, ha de ser traduït en el 
següent problema: Organitzar la societat de tal 
manera que cada individu, home o dona, pugui 
trobar, a l'entrar a la vida, mitjans 
aproximadament equivalents per al 
desenvolupament de les seves diverses facultats i 
de la seva ocupació laboral. I organitzar aquesta 
societat de tal manera que faci impossible 
l'explotació de cap treballador, la qual cosa 
permetrà a cada individu gaudir de la riquesa 
social, la qual, en realitat només es produïx pel 
treball col·lectiu; però només per a gaudir-la quan 
ell contribueixi directament cap a la creació 
d'aquesta riquesa. 

Rebuig al Socialisme Estatatista. 


La consecució d'aquesta tasca per descomptat 
trigarà centenars d'anys de desenvolupament. 



Però la història ja l'ha portat davant nosaltres i 
d'aquí des d'ara no podem fer cas omís a ella 
sense condemnar-nos a declarar la nostra total 
impotència. Ens afanyem a dir que rebutgem 
enèrgicament qualsevol temptativa d'organització 
social que no admeti la llibertat més àmplia tant 
dels individus com de les organitzacions, o que 
requereixi la instauració de qualsevol règim de 
poder. En nom de la llibertat, la qual reconeixem 
com fonament únic i únic principi creatiu de 
l'organització, econòmica o política, ens 
enfrontarem contra tot allò que remotament pugui 
semblar-se al Comunisme Estatista, o al 
Socialisme Estatista. 

Abolició del Dret d'Herència. 

L'única cosa que, en la nostra opinió, l'Estat pot i 
hauria de fer és modificar de mica en mica la llei 
d'herència per a arribar com més aviat a la seva 
completa abolició. Aquella llei és purament una 
creació de l'Estat i una de les condicions 
d'existència mateixa de l'Estat autoritari i diví, i 
ella pot i hauria de ser suprimida per la llibertat a 
l'Estat. En altres paraules, l'Estat hauria de 
dissoldre's en una societat lliurement organitzada 
d'acord amb els principis de justícia. El dret 
d'herència, en la nostra opinió, hauria de suprimir- 
se, ja que mentre existeixi perdurarà la 
desigualtat econòmica hereditària, no la 
desigualtat natural dels individus, sinó la 
desigualtat artificial de classes -i això sempre 
engendrarà la desigualtat hereditària en el 
desenvolupament i la formació de les ments, i la 
continuació de les quals seria la font i la 
consagració de totes les desigualtats polítiques i 
socials. La tasca de la justícia és establir la 
igualtat per a cadascú, doncs aquella igualtat 
dependrà de l'organització econòmica i política 
de la societat- una igualtat amb la qual cadascú 
començarà la seva vida, i per la qual cadascú, 
dirigit amb la seva pròpia naturalesa, serà el 
producte dels seus propis esforços. 

En la nostra opinió, la propietat dels difunts 
hauria d'acumular-se als fons socials per a la 
instrucció i l'educació dels nens d'ambdós sexes, 
que inclou la manutenció d'ells des del seu 

naixement fins que arribin a la majoria d'edat. 
Com eslaus i com russos, volem afegir el que 
considerem una idea social fonamental, la qual es 
basa sobre l'instint general i tradicional dels 
nostres pobles, i que consisteix en que la 
propietat de tota la gent, hauria de ser posseïda 
només per aquells que la conreen amb les seves 
pròpies mans. Som uns convençuts, cavallers, 
que aquest principi és just, que és la condició 
essencial i inevitable de tota reforma social 
seriosa, i, per tant, Europa Occidental al seu tom 
no dubtarà a reconèixer i acceptar aquest principi, 
no obstant això les dificultats de la seva 
realització en països com França, per exemple, on 
la majoria de camperols posseïx la terra que ells 
conreen, però on la major part d'aquests mateixos 
camperols aviat acabaran per no posseir gens, a 
causa del parcel·lament de la terra que ve com a 
resultat inevitable del sistema polític i econòmic 
que ara preval a França. No obstant això, ens 
abstindrem d'oferir qualsevol oferta contra la 
pregunta de terra... Ens limitarem ara a proposar 
la següent declaració: 

La Declaració del Socialisme. 

"Convençuts que la realització seriosa de la 
llibertat, la justícia, i la pau serà impossible 
mentre que la majoria de la població es trobi 
desposseïda de les necessitats elementals, mentre 
estiguin privats de l'educació i condemnats a la 
insignificança i a l'esclavitud política i social -de 
fet, si no per la llei, per la pobresa així com per la 
necessitat de treballar sense descans ni oci, 
produint tota la riquesa de la qual el món ara està 
orgullós, i rebent a canvi només una petita part de 
la coca, la qual tot just arriba per a assegurar la 
seva manutenció per a a l'endemà; "Convençuts 
que per a les masses del poble, terriblement 
maltractades durant segles, el problema del pa és 
el problema de l'emancipació mental, de la 
llibertat i la humanitat”; "Convençuts que 
llibertat sense Socialisme és privilegi i injustícia i 
que Socialisme sense llibertat és esclavitud i 
brutalitat”; "Fa Fliga [per a la Pau i la Flibertat] 
amb força proclama la necessitat d'una radical 
reconstrucció econòmica i social, que tingui com 



objectiu l'emancipació dels treballadors del jou 
del capital i els terratinents, una reconstrucció 
basada en la més estricta justícia - ni justícia 
jurídica ni teològica ni metafísica, sinó justícia 
simplement humana - basada en la ciència 
positiva i en la llibertat més àmplia." 

Organització de les Forces productives 
reemplaçant el Poder Polític. 

És necessari suprimir completament, de principi i 
de fet, tot allò que s'anomena poder polític; 
doncs, mentre que el poder polític existeixi, hi 
haurà governants i governats, amos i esclaus, 
explotadors i explotats. Una vegada suprimit, el 
poder polític hauria de ser substituït per 
l'organització de les forces productives i el servei 
econòmic. No obstant això l'enorme 
desenvolupament dels estats moderns -un 
desenvolupament que en la seva fase última, de 
forma bastant lògica, redueix l'Estat a una 
absurditat-, es fa evident que els dies de l'Estat i 

el principi Estatal estan contats. Ja podem veure 
l'adveniment de la total emancipació de les 
masses treballadores i la seva lliure organització 
social, lliure de la intervenció governamental, 
formada per l'associació econòmica de les 
persones i deixant de costat totes les velles 
fronteres Estatals i les distincions nacionals, 
fonamentat això només en el treball productiu, el 
treball humanitzat; posseint un interès comú tot 
hi la seva diversitat. 

L'Ideal del Poble. 

Per descomptat, aquest ideal apareix davant el 
poble significant el final de les seves necessitats, 
el final de la pobresa, i la satisfacció plena de tots 
els seus requeriments materials mitjançant el 
treball col·lectiu, igual i obligatori per a tots, i 
després, com el final de la dominació, i com 
l'organització lliure de les vides de les persones 
conforme a les seves necessitats -no des del cim 
cap avall, com ho tenim en l'Estat, sinó de baix a 
dalt, una organització formada pel poble mateix, 
independent de governs i parlaments, una unió 
lliure en associacions de treballadors agrícoles i 
de fàbrica, en comunes, regions, i nacions, i 
finalment, en el futur més remot; la germanor 
humana universal, que triomfa per sobre les 
ruïnes de tots els Estats. 

El Programa d'una Societat Lliure. 

Fora del sistema Mazziniano que és el sistema de 
la república en forma d'un Estat, no hi ha cap 
altre sistema sinó el de la república com una 
comuna, la república com una federació, una 
república genuïnament socialista i popular -el 
sistema de l'Anarquisme. Aquesta és la política 
de la Revolució Social, que apunta a l'abolició de 
l'Estat, i l'econòmica, que allibera totalment les 
organitzacions de la gent, una organització de 
baix cap amunt, mitjançant una federació. 

... No hi haurà cap possibilitat de l'existència d'un 
govern polític, ja que aquest govern serà 
transformat en una administració simple 
d'assumptes comuns. El nostre programa pot ser 
resumit en unes poques paraules: Pau, 


emancipació, i la felicitat dels oprimits. Guerra 
contra tots els dèspotes i opressors. Restitució 
total als treballadors: tot el capital, les fàbriques, i 
tots els instruments de treball i matèries primeres 
han d'anar a les associacions, i la terra als que la 
conreen amb les seves pròpies mans. Llibertat, 
justícia i fraternitat pel que fa a tots els éssers 
humans sobre la terra. Igualtat per a tots. A tots, 
sense cap distinció, tots els mitjans de 
desenvolupament i educació, i les mateixes 
possibilitats de vida mentre treballen. 
L'organització d'una societat mitjançant una 
federació lliure, des de baix cap amunt, 
d'associacions de treballadors, tant industrials 
com associacions agrícoles, científiques i 
literàries - primer en una comuna, després una 
federació de comunes en regions, de regions en 
nacions, i de nacions en l'associació fraternal 
internacional. 

Tàctica Correcta Durant una Revolució. 

En una revolució social, oposada diametralment 
en tot a una revolució política, els individus tot 
just i conten, mentre que l'acció espontània de les 
masses ho és tot. Tot el que els individus el que 
poden fer és clarificar, propagar, i desenvolupar 
les idees que corresponen a l'instint popular, i, 
cosa àdhuc més important, contribuir amb els 
seus esforços incessants a l'organització 
revolucionària del poder natural de les masses. 
Però només això; la resta només podrà fer-ho el 
propi poble. Qualsevol altre mètode duria a la 
dictadura política, al ressorgiment de l'Estat, dels 
privilegis, de les desigualtats, i de totes les 
opressions estatals; és a dir, duria d'una forma 
indirecta, encara que lògica al restabliment de 
l'esclavitud política, econòmica i social de les 
masses populars. Com tots els socialistes sincers, 
i en general com tots els treballadors nascuts i 
crescuts entre el poble, Varlin i els seus amics 
van compartir en gran mesura aquest prejudici 
perfectament legítim contra la iniciativa 
procedent d'individus aïllats, contra el domini 
exercit per individus superiors; sent sobretot 
coherents, van estendre el mateix prejudici i la 
mateixa desconfiança a les seves pròpies 

persones. 

La Revolució per Decrets està Condemnada al 
Fracàs. 

Davant de les idees dels comunistes autoritaris - 
idees fal·laces, al meu entendre- que la Revolució 
Social pot ser decretada i organitzada per mitjà 
d'una dictadura o d'una Assemblea Constituent, 
els nostres amics, els socialistes parisencs, 
sostenen que la revolució només pot ser empresa 
i duta al seu ple desenvolupament a través de 
l'acció massiva contínua i espontània de grups i 
associacions populars. Els nostres amics 
parisencs tenen mil vegades més raó. Perquè, en 
realitat, no hi ha cervell, per molt genial que 
sigui, o -si parlem de la dictadura col·lectiva 
d'alguns centenars d'individualitats superiorment 
dotades- no hi ha combinació d'intel·lectes capaç 
d'abastar tota la infinita multiplicitat i diversitat 
d'interessos, aspiracions, desitjós i necessitats 
reals que Constituïxen en la seva totalitat la 
voluntat col·lectiva del poble; no existeix 
intel·lecte capaç de projectar una organització 
social que pugui satisfer a tothom. Tal 
organització serà sempre un jaç on la violència, 
més o menys sancionada per l'Estat, forçaria a la 
desgraciada societat. Però aquest és un vell 
sistema d'organització, basat sobre la força, que 
la Revolució Social suprimirà per a donar plena 
llibertat a les masses, els grups, Comunes, 
associacions i individualitats, destruint d'una 
vegada per sempre la causa històrica de tota 
violència: la mateixa existència de l'Estat la 
caiguda del qual suposarà la destrucció de totes 
les iniquitats del dret jurídic i de totes les 
falsedats dels diversos cultes - drets i cuits que 
han estat sempre, els canonitzadors complaents, 
tant en el terreny ideal com en el real, de tota la 
violència representada, garantida i autoritzada per 
l'Estat. 

Es evident que només quan l'Estat hagi deixat 
d'existir, la humanitat obtindrà la seva llibertat, i 
que només llavors trobaran la seva autèntica 
satisfacció, els veritables interessos de la societat, 
de tots els grups, de totes les organitzacions 
locals i, en conseqüència, de tots els individus 


que formen aquestes organitzacions. 

La Lliure Organització Seguirà a l'Abolició de 
l'Estat. 

L'abolició de l'Estat i de l'Església ha de ser la 
condició primera i indispensable per a 
l'emancipació efectiva de la societat. Només 
després la societat podrà i haurà de començar la 
seva pròpia reorganització que, no obstant això, 
no ha d'efectuar-se de dalt abaix , ni d'acord amb 
algun pla ideal projectat per uns pocs savis o 
filòsofs, ni mitjançant decrets promulgats per 
algun poder dictatorial, o fins i tot per una 
Assemblea Nacional o triada per sufragi 
universal. Tal sistema, com ja s'ha dit, duria 
inevitablement a la formació d'una aristocràcia 
governamental, és a dir, a una classe de persones 
que gens té en comú amb les masses del poble; i 
aquesta classe tornaria amb tota certesa a explotar 
i sotmetre a les masses sota el pretext del 
benestar comú o de la salvació de l'Estat. 

La Llibertat ha d'anar de la Mà amb la 
Igualtat. 

Sóc un partidari convençut de la igualtat 
econòmica i social perquè sé que, sense aquesta 
igualtat, la llibertat la justícia, la dignitat humana, 
la moral i el benestar dels individus, com també 
la prosperitat de les nacions, no són sinó altres 
tantes falsedats. Però com sóc al mateix temps un 
partidari de la llibertat, primera condició de la 
humanitat, crec que la igualtat hauria d'establir-se 
en el món per l'organització espontània del treball 
i la propietat col·lectiva, per la lliure organització 
de les associacions de productors en comunes i la 
lliure federació de les comunes però de cap 
manera mitjançant l'acció suprema i tutelar de 
l'Estat. 

La Diferència entre els Revolucionaris 
Autoritaris i Llibertaris. 

Aquest punt separa fonamentalment als 
col·lectivistes o socialistes revolucionaris dels 
comunistes autoritaris, partidaris de l'absoluta 

iniciativa de l'Estat. La meta d'ambdós partits és idèntica: ambdós partits desitgen la creació d’un nou 
ordre social basat exclusivament sobre el treball col·lectiu en condicions econòmiques iguals per a tots - 
és a dir, en condicions de propietat col·lectiva dels mitjans de producció. Però els comunistes imaginen 
que això pot assolir-se mitjançant el desenvolupament i l’organització del poder polític de les classes 
treballadores, encapçalades pel proletariat de la ciutat amb ajuda del radicalisme burgès; mentre els 
socialistes revolucionaris, enemics de tota aliança ambigua, creuen que aquest objectiu comú no pot 
assolir-se a través de l'organització política sinó mitjançant l'organització social (i, per tant, antipolítica) 
i el poder de les masses treballadores de les ciutats i els pobles, incloent a més a tots els quals, malgrat 
pertànyer per naixement a les classes altes, han trencat voluntàriament amb el seu passat i s'han unit 
obertament al proletariat acceptant el seu programa. 

Els Mètodes dels Comunistes i els Anarquistes. 

D'aquí l'existència de dos mètodes diferents. Els comunistes creuen que és necessari organitzar les 
forces dels treballadors per a prendre possessió del poder polític estatal. Els socialistes revolucionaris 
les organitzen amb vista a destruir, o si preferiu una expressió més refinada, a liquidar l'Estat. Els 
comunistes són partidaris del principi i la pràctica de l'autoritat, mentre els socialistes revolucionaris 
només posen la seva fe en la llibertat. Ambdós són partidaris per igual de la ciència, que ha de destruir 
la superstició i ocupar el lloc de la fe; però els primers volen imposar la ciència al poble, mentre que els 
col·lectivistes revolucionaris intenten difondre la ciència i el coneixement entre el poble, perquè els 
diversos grups de la societat humana, una vegada convençuts per la propaganda, puguin organitzar-se i 
combinar-se, espontàniament, en federacions, d'acord amb les seves tendències naturals i els seus 
interessos reals, però mai d'acord amb un pla traçat prèviament i impost a les masses ignorants per 
algunes intel·ligències "superiors". 

Els Socialistes revolucionaris creuen que existeix molta més raó pràctica i intel·ligència en les 
aspiracions instintives i les necessitats reals de les masses populars que en les profundes intel·ligències 
de tots aquests instruïts doctors i autoanomenats tutors de la humanitat, qui tenint davant els seus ulls els 
exemples lamentables de tants intents avortats de fer feliç a la humanitat, intenten encara seguir 
treballant en la mateixa direcció. Però els socialistes revolucionaris creuen, al contrari, que la humanitat 
s'ha deixat governar durant llarg temps, massa llarg, i que l'arrel de les seves desgràcies no resideix en 
aquesta o en aquella forma de govem, sinó en el principi i en la mateixa existència del govem, sigui 
quina sigui la seva naturalesa. Es aquesta diferència d'opinió, que ja s'ha fet històrica, la vigent en 
l'actualitat entre el comunisme científic, desenvolupat per l'escola alemanya i acceptat parcialment pels 
socialistes americans i anglesos, i el proudhonisme, desenvolupat extensament i dut a les seves últimes 
conclusions i acceptat avui pel proletariat dels països llatins. El socialisme revolucionari ha fet la seva 
primera aparició brillant i pràctica en la Comuna de París. En la bandera pangermànica està escrit: 
Conservació i enfortiment de l'Estat a qualsevol preu. Per contra, en la nostra bandera, la bandera 
socialista-revolucionaria, està gravada amb lletres orgulloses i Sagnants: la destrucció de tots els Estats, 
l'aniquilació de la civilització burgesa, l'organització lliure i espontània de baix a dalt per mitjà de les 
associacions lliures, l'organització de la massa incontrolada de treballadors, de tota la humanitat 
emancipada, i la creació d'un nou món universalment humà. Abans de crear o més aviat abans d'ajudar 
al poble a crear aquesta nova organització és necessari aconseguir una victòria. Es necessari enderrocar 
el que és per a poder establir el que ha de ser... ■ 


DO TAMBÉ SÓC RHTiHOHnlíauiC/fl 

País Valencià. 

La trista, trista història 
del meu país. 

El País Valencià va començar a existir 
oficialment al 1238, en aquella època conformat 
com a Regne dins la Corona d’Aragó, amb la 
conquesta de la ciutat de València, penó 
quatribarrat en mà, per Jaume I rei cristià 
d’Aragó. No hi hagué en aquell temps una 
imposició dura cristiana per part dels repobladors 
aragonesos (per la part interior) i catalans (per la 
zona costanera) sobre el poble musulmà, que 
continuà treballant les terres per als senyors 
cristians, ja que al Regne li convenia l’existència 
de mà d’obra per poder créixer. Fins que al segle 
XVII s’expulsaren els musulmans del Regne, la 
qual cosa provocà una crisi demogràfica que no 
es recuperaria fins un segle després. 

De manera que al País Valencià han hi hagut 
multitud d’influències culturals, des dels propis 
ibers, passant per les construccions romanes, més 
tard l’evolució de la distribució hidrogràfica per 
part dels musulmans, i per últim la vessant 
cristiana. 

Fou aleshores quan gràcies al mestissatge 
conformat per la població musulmana, i la 
cristiana esdevindrien en el que coneguem per 
‘cultura valenciana’. Però com es mantenia viva 
aquesta cultura? No eren ni molt menys els 
nobles senyors, ni els reis, ni la militància 
burgesa, sinó el poble civil, el poble que 
treballava era el que per mitjà dels seus afers 
quotidians anava perpetuant unes costums i 
tradicions, la utilització de distints materials, de 
sistemes de regadiu, de construccions, etc. Com 
dèiem, des dels ibers fins a l’actualitat han sigut 
els esclaus / treballadors els qui ha marcat 
l’evolució del poble. 

Fa cultura valenciana ni és romana, ni 
musulmana, ni cristiana. Solament, i no per això 
despreciable, la cultura és obra dels treballadors 


que construïen amb tècniques romanes i llauraven 
i regaven amb tècniques musulmanes amb les 
seues naturals evolucions. Fa població civil no 
s’enterava del que passava al govern romà, ni 
musulmà, ni cristià, només sabia que si no 
treballava no menjava, fos per al patró, senyor, o 
rei que fos. 

De la mateixa manera la llengua no fou imposada 
pel rei Jaume I, ja què ell no s’expressava al 
poble en valencià (o català), i quan ho feia era per 
escrits que com a bon cristià li escrivien en llatí. 
També fou el poble ras, els immigrants catalans 
vinguts com a repobladors qui començaren a 
parlar-lo en distints indrets del Regne, al mateix 
temps que es parlava castellà o àrab (aquest últim 
fins l’expulsió musulmana). 


En Jaume I, dotà al Regne de València 
d’institucions, moneda i lleis pròpies (furs), i 
manà que tots els successors a la corona juraren 
els furs i defensaren la integritat del Regne de 
València, cosa que emprenyà a la noblesa 
aragonesa, que veia esvair-se l’oportunitat 
d'estendre els seus dominis cap al sud. En aquell 

aspecte, la divisió administrativa de la Corona 
d’Aragó era, per a l’època, prou descentralitzada. 

El pas dels segles i els canvis de poder entre 
nobles, senyors i reis conduí a la castellanització 
de gran part de les zones valencianoparlants. Però 
no va ser fins la desfeta d’Almansa al 1707 quan 
Felip V (d’Anjou) i Carles d’Àustria, jugant-se la 
corona dels regnes d’Espanya, entraren en el que 
seria la Guerra de Successió, eixint el primer com 
a vencedor. La victòria de Felip de Borbó, amb 
una forta tradició familiar centralista, com a 
càstig per recolzar al candidat Carles, que va 
jurar els furs per guanyar-se aliats, reaccionà amb 
l’abolició dels furs de cadascun dels regnes de la 
Corona d’Aragó i la imposició de les lleis 
castellanes. 

Una volta més, el poble treballador va servir 
d’objecte, de víctima dels enganys, massacres i 
pretensions del poder i la burgesia. No era interès 
de la noblesa promoure la cultura valenciana, 
continuava sent cosa natural del poble la 
perpetuació i evolució cultural valencianes. No 
eren els aristòcrates ni reis els que parlaven 
valencià, ni els que feien les espardenyes, ni 
llauraven el camp, ni feien corbelles, ni portaven 
faixes de tela vella, ni obrien les sèquies per al 
reg, ni sembraven o collien els horts... Era per 
variar el poble ras el que baix la imposició 
[im] moral del clergat vivia asfixiat i treballava 
per a la burgesia, i donava igual que fora 
Borbònica o Austriacista. 

Les dècades anaren passant, el poder anava 
canviant de mans, però les coses anaven igual de 
fotudes per a la classe obrera. Aplegà l’any 1873 
i amb la renúncia al tron del rei Amadeu I 
s’establí la Primera República, que durà 11 mesos 
a causa de la seua inestabilitat política que acabà 
amb un colp d’Estat militar ja en gener de 1874. 
Açò ocorregué perquè la gran majoria de la 
població era llauradora i analfabeta, a més 
d’apolítica. Aquella situació provocà que la 
república no tinguera més seguidors que l'escassa 
mitja burgesia, i per altra banda la minoria 
oligàrquica composta per l’alta burgesia i la 


noblesa, es decantava més per un règim 
monàrquic piramidal que els beneficiava. La 
inestabilitat política de la república radicalitzava 
les postures republicanes, provocant fins i tot 
l’aparició d’un fort moviment obrer anarquista, 
sobretot al País Valencià, Catalunya, Múrcia, 
Aragó i Andalusia. 

En acabar la Primera República començà la 
Restauració de la monarquia espanyola amb 
Alfons XII, passant per la regència de Maria 
Cristina d’Habsburg-Lorena i Alfons XIII fins la 
dictadura de Primo de Rivera que acabà al 1930, 
començant al 1931 la Segona República. Als anys 
de regnat d’Alfons XIII, el moviment obrer anava 
guanyant força, sobretot l’anarquista, que es 
caracteritzava per la seua agressivitat Però més 
ho va fer a partir del 1928, durant la dictadura de 
Primo de Rivera, des de la clandestinitat. 

A la Segona República, el govem provisional 
convocà eleccions generals, eixint el PSOE com a 
partit més recolzat, a més d’altres minoritaris 
d’esquerra. Mitjançant un ampli consens s’aprovà 
la Constitució del 1931 en la que es defensava la 
democràcia representativa i les llibertats, com ara 
la sobirania popular, aconfessionalitat de l’Estat, 
sufragi universal masculí i femení... Allò donà 
peu a que Catalunya, País Basc i Galícia votaren 
per primera vegada el seu Estatut d’Autonomia i 
començara així aquella nova via 
descentralitzadora. Però també fou un iniciador 
per a que la dreta s’escandalitzara i s’unira 
organitzant-se en la CEDA (Confederación 
Espanola de Derechas Autónomas), sent el partit 
més votat, encara que sense majoria absoluta 
aconseguí ficar-se al poder amb tres ministeris a 
les eleccions del 1933. Aquesta inclusió de la 
CEDA al govern de la república va fer remoure el 
moviment obrer provocant la Revolució 
d’octubre del 1934, que protagonitzaren Astúries 
i Catalunya, aplegant en el primer a abolir la 
moneda i la propietat privada, controlar la 
producció i crear un exèrcit proletari. I al segon 
s’aplegà fins i tot a proclamar l’Estat Català dins 
de la República Federal Espanyola per Lluís 
Companys, però aquest moviment nacionalista no 

fou seguit per l’obrer anarquista, cosa que facilità 
la repressió. No obstant al 1936, la coalició 
d’esquerres del Front Popular guanyà les 
eleccions per poc avantatge sobre la CEDA. A 
aquesta sèrie d’esdeveniments els acompanyaven 
actes extremadament repressius dels dos bàndols 
fins al punt que desencadenà la Guerra Civil. 

Tots i totes sabem com acaba la història. El 
bàndol militar revoltat guanyà la guerra a mans 
del general Francisco Franco, el qual va sotmetre 
a l’Estat espanyol a una dictadura feixista durant 
quasi 40 anys fins la seua mort al 1975. Però 
aquest últim no va morir sense deixar els caps 
ben lligats, de manera que al 1969, el comitè del 
govem franquista designà a Joan Carles de Borbó 
com a successor del poder estatal. 

Tot i això, al País Valencià començava a lliurar- 
se una batalla interna sense precedents, en la que 
es disputaven les corretges del futur del país. Tot 
començà a desenvolupar-se amb força al 1968, 
quan el valencià Joan Fuster escrigué el llibre 
‘Nosaltres els valencians’, d’una extraordinària 
importància, ja que fou aquest el naixement d’un 


valencianisme modern i independent, separat del 
regionalisme espanyolista de l’època feixista, i 
amb representació política de manera clandestina, 
evidentment com totes les demés formacions 
polítiques considerades d’esquerres. Va ser 
aquella desbandada nacionalista la que arribada la 
mort de Franco, fou detonant de multitud de 
moviments valencianistes i sobretot sindicals 
arreu del país. 

Però la dictadura no passà de vades i continuaren 
les mirades paranoiques entre afins al PSOE i al 
PCE, tot i sense ser en un principi cap dels dos 
influenciat pel moviment valencianista, sinó de 
caire absolutament espanyolista, al PCPV-PCE 
començà a créixer una concepció nacionalista del 
País Valencià, que acabà en abandons de 
membres i fins expulsions. De manera que, com a 
eixida segura de la dictadura de tot l’Estat 
espanyol, a les eleccions generals del 1977, els 
valencians votaren per majoria al PSOE. Cosa 
curiosa, ja que a les presons i comissaries sempre 
havien estat detinguts anarquistes (aquestos ja en 
perill d’extinció). La dictadura havia eixugat tots 
els ànims anarquistes de l’Estat), comunistes i 
nacionalistes (d'esquerres), i mai membres del 
PSOE. No eren aquestos els que s’havien jugat el 
coll als carrers. La victòria socialista no era ni 
molt menys un reconeixement del que es va patir 
a la dictadura, però fou el que votà la majoria del 
poble. S’ha de dir que la victòria va ser realment 
de les esquerres en general i d’una manera 
absoluta a totes les circumscripcions. Així i tot, 
els partits majoritaris valencianistes PSPV (Partit 
Socialista del País Valencià, pel centre esquerra) i 
UDPV (Unió Democràtica del País Valencià, pel 
centre dreta) no obteniren representació 
parlamentària. 

Els grups polítics que sí ho aconseguiren devien, 
mitjançant la constitució del plenari del País 
Valencià redactar l’Estatut d’Autonomia i no ho 
van fer. Situació que provocà al 9 d’octubre 
(diada del PV) del mateix any una gran 
manifestació de més de 500.000 persones entre 
gent d’esquerres i de dretes, valencianistes 
fusterians i blavers, regionalistes espanyolistes, 

UCD, franquistes..., a la ciutat de València 
demanant llibertat, amnistia i estatut 
d’autonomia. Però allò que els esquerrans 
entenien per estatut d’autonomia no era ni de 
prop el mateix que allò que consideraven els de 
dretes. Simplement coincidiren tots junts pels 
mateixos carrers. 

A l’any següent, al 1978, els grups PSP (Partit 
Socialista Popular) i PSPV vegeren més viable 
unir-se amb la resta de socialistes i ho feren amb 
el PSOE, formant el PSPV-PSOE, tot i no ser 
creat el PSPV per a adherir-se al PSOE. De la 
mateixa manera, una part important dels 
membres d’UDPV foren absorbits per la UCD, 
donant fi a les dos grans vies nacionals 
valencianes del país. Al final el que quedava no 
era altra cosa que per una banda catalanistes 
(PSPV-PSOE) i per altra anticatalanistes (UCD). 

Aquestos dos grans bàndols foren els 
protagonistes majoritàriament del conflicte entre 
models de país, conegut com la Batalla de 
València. A les manifestacions i comunicats, els 
valencianistes-catalanistes comptaven amb paper 
i llapis, i els anticatalanistes amb ràdio, televisió, 
premsa escrita, en definitiva tot l’Estat al darrere. 

L’origen del catalanisme al País Valencià és 
Fuster, però quin és el de l’anticatalanisme? Hem 
de tirar un poc enrere. El valencianisme de 
postguerra era únicament cultural, de manera que 
l’Editorial Torre, fundada per Xavier Casp i 
Miquel Adlert, era l’eina on publicar els primers 
assajos i textos literaris en valencià. Tot i això, hi 
hagué un enfrontament intel·lectual entre Joan 
Fuster i Adlert i Casp, per la raó que Fuster arribà 
a fer-se una figura important intel·lectualment, 
cosa que als fundadors de l’editorial no els 
sentava gens bé, i posava en perill el futur 
regionalisme que ells somiaven. De manera que 
reaccionaren i plantejaren que si la raó de la 
unitat política era la unitat lingüística, havien de 
negar la unitat de la llengua brutalment. En unitat 
política, Adlert i Casp es referien als Països 
Catalans que comentava Fuster al seu assaig, però 
inteipretat com a Estat, situació que manipularen, 



ja que Fuster només plantejava els PPCC com 
una concepció purament cultural. 

Açò provocà que l’emergent anticatalanisme 
nascut d’Adlert i Casp s’apropiara de la senyera 
tricolor de la ciutat de València com a símbol 
valencianista de tot el País Valencià, però la 
realitat és que aquell moviment era pur feixisme 
amb tot el clergat al darrere camuflat de 
valencianisme. Des d’aleshores, el sector més 
conservador i espanyolista es va fer veu dels 
eslògans anticatalanistes: ‘mos volen fer 
catalans’, ‘ens volen furtar la llengua’, ‘volen 
envair-nos’, ‘volen ser un imperi a costa nostra’... 
Fins el punt en que eixa gran mentida amb l’ajut 
d’una forta i violenta propaganda desembocà en 
el que hui tenim. El moviment obrer àcrata havia 
desaparegut quasi per complet, i les úniques 
alternatives proletàries eren els sindicats UGT i 
CCOO i el PSPV-PSOE i PCPV-PCE, totes dos 
interpretades pels espanyolistes dretans com a 
catalanistes. A la vista està actualment que els 
nacionalistes valencians són en una minoria 
blavers, i en la seua gran majoria catalanistes, tots 
dos accepten la unitat de la llengua, el terme País 
Valencià i la seua sobirania. Encara que siga en la 
senyera on divergeixen les idees. La resta que no 
accepta la unitat lingüística, i es fan cridar 
valencianistes, són en la seua totalitat 
espanyolistes acomplexats disfressats de 
valencianistes, i ni viuen en valencià ni els 






14 LA ROSA DELS VENTS 


Opinió 


importa la llengua. 

Tornant a la transició política valenciana, i tot i 
que la majoria valenciana havia votat les 
esquerres, la UCD, a través d’Emilio Attard trau 
el fantasma del catalanisme imperialista per a 
manipular i aglutinar la població valenciana 
ignorant (aquestos últims sempre han sigut la 
ferramenta dels pretendents al poder). Albinyana 
(PSPV-PSOE), el president del Consell 
preautonòmic del PV, tragué al balcó de 
l’ajuntament de València la senyera local, la 
quatribarrada amb l’escut de Pere el Cerimoniós i 
la bandera espanyola. Aquestes dos postures 
representades en Attard i Albinyana inclouíen, 
per la banda valencianista-catalanista: Unitat de 
la llengua, Senyera quatribarrada (del penó de la 
conquesta) i el terme País Valencià. Per l’altra, 
l’espanyolista i regionalista- secessionista 

(blavers): Llengua valenciana, Senyera coronada 
(amb franja blava) i el terme Regne de València. 
I encara hui la majoria (no tots) dels blavers 
parlen castellà i no tenen una concepció nacional 
o identitària del País Valencià, o del Regne de 
València. 

A la majoria de circumscripcions municipals 
guanyà l’esquerra (molt important dir que els 
alcaldes de les tres capitals de província foren 
d’esquerres), situació que enfrontà des de la por 
la dreta més feixista junt amb el blaverisme 
espanyolista. Cada manifestació al País Valencià 
era un camp de batalla violent en la que la dreta 
treia fins les pistoles i arribà a atemptar amb 
explosius casolans contra Joan Fuster i Sanchis 
Guamer amb una impunitat absoluta. 

Una de les claus de la manipulació a mans dels 
ucedistes i blavers espanyolistes era el diari Las 
Provicias, dirigit per aquells temps per Maria 
Consuelo Reyna, que pel 1976 havia donat suport 
al valencianisme (aleshores pràcticament central) 
emprant el terme País Valencià i promocionant la 
quatribarrada a tota plana, però dies abans de la 
manifestació del 9 d’octubre del 1977 capgirà la 
seua orientació radicalment donant suport a UCD 
i al moviment blaver que aleshores ja estava 


contaminat d’antivalencianisme i repulsava tot 
allò que sonara a alliberament nacional, 
tradicionalment d’esquerra i catalanista. El 
negoci del periodisme era més rentable en aquell 
moment si es ficava de costat dels dretans, així 
que no dubtà en repetir els mateixos lemes que 
ells. La jugada li va eixir rodona a la directora 
castellanoparlant. 

Més tard, al 1979, Albinyana i el PSPV-PSOE 
abandonaren el Consell preautonòmic del PV pels 
vots del ple del Consell, ja que no obstant ser 
president per majoria de parlamentaris, al Consell 
fou minoria. Albinyana arribà a prendre's la 
presidència del Consell com el d’un país 
autònom, cosa que a la part PSOE de la coalició 
no li sembla bé i el refrena en les seues 
aspiracions valencianistes. Mai el PSOE s’havia 
cregut la història del valencianisme com a 
moviment polític nacionalista i cultural, era una 
formació política purament espanyolista. Després 
del fracàs del PSPV-PSOE, entrà la UCD a 
presidir el Consell a mans d’Enrique Monsonís. 

L’Estatut d’Autonomia fou una altra de les claus 
del procés de la transició valenciana, pel qual, bé 
mitjançant l’art. 151 que donava al PV la 
categoria de nacionalitat històrica a l’igual que 
Galícia, Euskadi i Catalunya, i la dotava d’una 
major autonomia. O per l’art. 143 caracteritzat 
per la mancança d’autonomia i reconeixement 
històric. Si s’accedia per la via de l’article 151, 
l’Estatut s’havia d’aprovar pel plenari de 
parlamentaris, de majoria esquerrana, i si 
s’accedia per l’article 143 no. Per tant, amb 
minoria parlamentària, la UCD accedí pel 143. 

Per tal de reforçar aquell espanyolisme injectat 
per via intravenosa a bona part dels valencians, el 
23 de febrer de 1981, hi hagué el colp d’Estat al 
Congrés dels diputats, on al País Valencià i amb 
molta més força a la ciutat de València fou 
extremadament violent i repressiu, fins al punt de 
ser envaïda per les forces d’ocupació amb tancs i 
armament militar. La raó d’aquella operació 
feixista fou evitar la possible dissolució de la 
unitat de l’Estat espanyol. 

Al març de 1981, es reuneix a Benicàssim la 
comissió redactora de l’Estatut. Sent aquest un 
acord de mínims on entre d’altres, la UCD 
assumeix en un principi el terme País Valencià i 
el PSOE la senyera amb franja blava. No obstant, 
a l’hora de formalitzar - el pacte al Congrés dels 
diputats, la UCD, de manera deslleial i per tal de 
rebaixar les aspiracions sobiranistes del País 
Valencià opta per atorgar-li el terme Regne de 
València. De manera que, per majoria esquerrana 
(PSOE) de vots, l’Estatut torna de nou a ser 
debatut a la comissió constitucional. A la fi, 



Emilio Attard, per part de la UCD, i mitjançant 
un pacte entre Abril Martorell (UCD) i Alfonso 
Guerra (PSOE) imposa en Madrid el terme 
Comunitat Valenciana. De tal forma que la dreta, 
tot i ser minoria al País Valencià, acabà imposant 
tots els seus símbols tan importants en política. 
Així que a juliol del 1982 entra en vigor l’Estatut 
d’Autonomia. 

Doncs bé, a partir d’aquest moment el País 
Valencià pateix el govem d’un PSOE 
descaradament espanyolista, i més tard i fins el 
dia de hui, un saquejament sense precedents per 
part del Partido Popular - . Tots dos descoratjant el 
poble valencià, buidant-lo de qualsevol indici 
d’identitat valenciana i comprant-lo amb paraules 
sense cos, despotisme i vanitat. Els valencians 
s’han convertit en cadàvers diambulants pels 
carrers de l’especulació urbanística. 

Quins han sigut els traumes del País Valencià? 


Per què és a hores d’ara una societat tan 
espanyolista i lobotomitzada? Què ha passat amb 
el fort moviment anarquista de les primeres 
dècades del segle XX? Per què ens trobem en 
aquesta pobra i llastimosa situació? 

L’anarquisme era un moviment extremadament 
defensat pels valencians, un moviment obrer i 
lliure de cap dominació ni aspiració política. La 
dictadura fou eterna i eixugà els esperits rebels de 
l’anarquisme. En temps de transició política, 
l’anarquisme ja havia quasi desaparegut de les 
primeres files de la lluita obrera, sent substituït 
pràcticament per complet pel sindicalisme burgès 
i el nacionalisme valencià com a recurs de la 
classe treballadora i valenciana. La manipulació 
de Las Provincias a mans de la UCD, el seu 
Estatut centralista i la desviació de l’atenció cap a 
altres vies sense rumb foren les causants de 
l’extirpació de la consciència col·lectiva de País 
Valencià i de qualsevol moviment obrer. Ara és 
Canal 9 (RTVV) en la televisió l’eina del PP, 
l’Estatut és una burla als valencians i el saqueig i 
abandó dels pobles menuts el recurs més habitual. 
Però el principal problema de que aquest país va 
ser la mentida de l’anticatalanisme, que encara 
hui continua confonent i desvalencianitzant els 
propis valencians. Ens entretenen mentre ens 
barallem per qüestions de noms i colors, en 
compte de fer força junts en la lluita obrera i 
valenciana, tot mentre ells s’omplin el pap i no 
ens deixen ni les molles. 

Aquesta és la trista, trista història del meu país. 
Es necessari conèixer tot l’ocorregut per a 
entendre l’actualitat. Per aquestes raons, la 
majoria de gent que hui en dia es considera 
anarquista al País Valencià i utilitza 
ordinàriament el valencià per a expressar-se en 
qualsevol àmbit, començà a despertar - el seu 
esperit amb el moviment valencianista, i té per 
tant una consciència de valencianitat molt 
aferrada, quasi tant com l’odi irrefrenable a 
qualsevol Estat, qualsevol. 

Abraham Latorre i Rumbau 

Títol: 2n Recull de contes antiautoritaris 
Autor: Diversos autors 

Any de publicació: 2008 
Producció editorial: Negres Tempestes 
Pàgines: 106 


Mons diversos, plens de reflexions sobre les petites revoltes de 
la quotidianitat, del somni i de la utopia es donen cita al Segon 
recull de contes antiautoritaris, editat pel Col·lectiu Negres 
Tempestes. 

El llibre, que és fruit del certamen de contes antiautoritaris 
convocat pel mateix col·lectiu amb la finalitat de difondre els 
valors llibertaris i promoure l'ús del català, recull un total de 21 
contes, sis més que en el primer volum de la iniciativa. 

Tot i tractar-se d'un recull de contes d'autors diversos (amb 
plantejaments i formes de redacció variades) el lector podrà 
trobar certs nexes que el fan quelcom més que una amalgama 
de relats. 

A través de les planes del recull, en els contes i en les 

suggerents imatges que il·lustren el llibre, el lector podrà seguir la vena rebel que va aflorant, de 
vegades més subtilment, de vegades amb més força, però en general amb alts graus de sarcasme i ironia. 

